open-index/open-wikipedia-markdown huggingface dataset:
চান্দ্রা ইউনিয়ন, চাঁদপুর সদর

**চান্দ্রা** বাংলাদেশের চাঁদপুর জেলার অন্তর্গত চাঁদপুর সদর উপজেলার একটি ইউনিয়ন। এটি বৃহত্তর মেঘনার তীরে অবস্থিত।

## আয়তন
চান্দ্রা ইউনিয়নের আয়তন ৩,৭৩৮একর।

## জনসংখ্যার উপাত্ত
২০১১ সালের পরিসংখ্যান অনুযায়ী চান্দ্রা ইউনিয়নের জনসংখ্যা ২৩,০০০ জন। এর মধ্যে পুরুষ ১১,৯০০ জন এবং মহিলা ১১,১০০ জন। মোট পরিবার ৬,০২৫টি।

## অবস্থান ও সীমানা
চাঁদপুর সদর উপজেলার দক্ষিণাংশে চান্দ্রা ইউনিয়নের অবস্থান। এ ইউনিয়নের উত্তরে বালিয়া ইউনিয়ন ও লক্ষ্মীপুর মডেল ইউনিয়ন, পশ্চিমে হানারচর ইউনিয়ন, দক্ষিণে হাইমচর উপজেলার আলগী দুর্গাপুর উত্তর ইউনিয়ন এবং পূর্বে ফরিদগঞ্জ উপজেলার গোবিন্দপুর দক্ষিণ ইউনিয়ন অবস্থিত।

## প্রশাসনিক কাঠামো
চান্দ্রা ইউনিয়ন চাঁদপুর সদর উপজেলার আওতাধীন ১২নং ইউনিয়ন পরিষদ। এ ইউনিয়নের প্রশাসনিক কার্যক্রম চাঁদপুর সদর থানার আওতাধীন। এটি জাতীয় সংসদের ২৬২নং নির্বাচনী এলাকা চাঁদপুর-৩ এর অংশ।

## শিক্ষা ব্যবস্থা
২০১১ সালের পরিসংখ্যান অনুযায়ী চান্দ্রা ইউনিয়নের ৪৪.৭%।

## এখানে ১৩ টি প্রাইমারি স্কুল, একটি হাইস্কুল এবং একটি মাদ্রাসা রয়েছে।

## তথ্যসূত্র

বিষয়শ্রেণী:চাঁদপুর সদর উপজেলার ইউনিয়ন
বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
হানারচর ইউনিয়ন

**হানারচর** বাংলাদেশের চাঁদপুর জেলার অন্তর্গত চাঁদপুর সদর উপজেলার একটি ইউনিয়ন।

## আয়তন
হানারচর ইউনিয়নের আয়তন ৪,৮৪২ একর।

## জনসংখ্যার উপাত্ত
২০১১ সালের পরিসংখ্যান অনুযায়ী হানারচর ইউনিয়নের জনসংখ্যা ৮,৫৮৯ জন। এর মধ্যে পুরুষ ৪,৩২১ জন এবং মহিলা ৪,২৬৮ জন। মোট পরিবার ১,৯১৩টি।

## অবস্থান ও সীমানা
চাঁদপুর সদর উপজেলার দক্ষিণাংশে হানারচর ইউনিয়নের অবস্থান। এ ইউনিয়নের পূর্বে চান্দ্রা ইউনিয়ন, উত্তরে লক্ষ্মীপুর মডেল ইউনিয়ন, পশ্চিমে মেঘনা নদী ও ইব্রাহিমপুর ইউনিয়ন এবং দক্ষিণে হাইমচর উপজেলার গাজীপুর ইউনিয়ন অবস্থিত।

## প্রশাসনিক কাঠামো
হানারচর ইউনিয়ন চাঁদপুর সদর উপজেলার আওতাধীন ১৩নং ইউনিয়ন পরিষদ। এ ইউনিয়নের প্রশাসনিক কার্যক্রম চাঁদপুর সদর থানার আওতাধীন। এটি জাতীয় সংসদের ২৬২নং নির্বাচনী এলাকা চাঁদপুর-৩ এর অংশ।

## শিক্ষা ব্যবস্থা
২০১১ সালের পরিসংখ্যান অনুযায়ী হানারচর ইউনিয়নের সাক্ষরতার হার ৩৫.৩%।

### শিক্ষা প্রতিষ্ঠান

## যোগাযোগ ব্যবস্থা

## খাল ও নদী

## হাট-বাজার

## দর্শনীয় স্থান

## উল্লেখযোগ্য ব্যক্তি

## জনপ্রতিনিধি

## আরও দেখুন
* চাঁদপুর সদর উপজেলা
* চাঁদপুর সদর থানা
* চাঁদপুর জেলা

## তথ্যসূত্র

## বহিঃসংযোগ

বিষয়শ্রেণী:চাঁদপুর সদর উপজেলার ইউনিয়ন
বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
মরিয়ম মোহাম্মদ খালফান আল রৌমি

**মরিয়ম মোহাম্মদ খালফান আল রৌমি** (জন্ম ২ ফেব্রুয়ারি ১৯৫৭) হচ্ছেন একজন আমিরাতি নারী রাজনীতিবিদ, যিনি ফেব্রুয়ারি ২০০৬ সাল থেকে সামাজিক বিষয়ক মন্ত্রী হিসেবে দায়িত্ব পালন করে আসছেন। তিনি দ্বিতীয় মহিলা যিনি সংযুক্ত আরব আমিরাতের মন্ত্রিসভায় একটি পদে রয়েছেন, তিনি মন্ত্রিসভার ২ জন নারীর একজন।

## প্রারম্ভের জীবন ও শিক্ষা
রৌমি ২ ফেব্রুয়ারি ১৯৫৭-এ জন্মগ্রহণ করেন। তিনি ১৯৮০ সালে সংযুক্ত আরব আমিরাত বিশ্ববিদ্যালয় থেকে ইংরেজি সাহিত্যে স্নাতক ডিগ্রী লাভ করেন।

## কর্মজীবন
রৌমি মার্চ ১৯৮৩ থেকে আগস্ট ১৯৮৩ সাল পর্যন্ত সংযুক্ত আরব আমিরাত বিশ্ববিদ্যালয়ের আলমা মাটারে একজন গবেষণা সহকারী ছিলেন। তিনি ১৯৮৯ থেকে ১৯৯৪ পর্যন্ত সংযুক্ত আরব আমিরাতের বিশেষ অলিম্পিকের চেয়ারম্যান হিসেবে দায়িত্ব পালন করেন। তিনি ১৯৯০ থেকে ১৯৯৪ পর্যন্ত আবুধাবিতে উইমেন হাইয়ার কলেজে অফ টেকনোলজির উচ্চ উপদেষ্টা কমিটির চেয়ারম্যান হিসাবেও দায়িত্ব পালন করেন। এরপর তিনি আবুধাবির বিকলাঙ্গ পুনর্বাসন কেন্দ্র এবং শ্রম ও সামাজিক বিষয়ক মন্ত্রণালয়ের বিশেষ প্রয়োজন কেন্দ্রের পরিচালক হন যেখানে তিনি এপ্রিল ১৯৮৪ থেকে ফেব্রুয়ারি ১৯৯৯ পর্যন্ত দায়িত্ব পালন করেন। তিনি ফেব্রুয়ারি ১৯৯৯ থেকে ফেব্রুয়ারি ২০০৬ পর্যন্ত শ্রম ও সামাজিক বিষয়ক মন্ত্রণালয়ের সহকারী সচিব হিসেবে দায়িত্ব পালন করেন। ৯ ফেব্রুয়ারি ২০০৬-এ প্রধানমন্ত্রী মোহাম্মদ বিন রশিদ আল মাকতুম-এর নেতৃত্বাধীন মন্ত্রিসভায় তিনি সামাজিক বিষয়ক মন্ত্রী নিযুক্ত হন। ২০০৯ সালের মে মাসে মন্ত্রীসভার রদবদলেও তিনি তার পদটি ধরে রেখেছিলেন।

### পুরস্কার
রৌমি ডিসেম্বর ২০০৯-এ মিডলসেক্স দুবাই বিশ্ববিদ্যালয় থেকে সম্মানসূচক ডক্টরেট ডিগ্রি লাভ করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৫৭-এ জন্ম
বিষয়শ্রেণী:আরব আমিরাতের নারী মন্ত্রী
লোকি (কমিক্স)

**লোকি** হলো আমেরিকান কমিক্স বইয়ের একটি কাল্পনিক চরিত্র, যা মার্ভেল কমিক্স দ্বারা প্রকাশিত। এটি লেখক স্ট্যান লি, হস্তলিপিকার ল্যারি লাইবার এবং পেনসিলার জ্যাক কার্বি দ্বারা রচিত। চরিত্রটির একটি সংস্করণের *[[ভেনাস (কমিক বই)|ভেনাস]]* #৬-এ প্রথম আবির্ভাব ঘঠে। বর্তমান দিনের লোকির অবতারে *[[জার্নি ইন্টু মিস্টিরি]]* #৮৫ (অক্টোবর ১৯৬২)-এ প্রথমবারের জন্য আবির্ভাব ঘঠে। চরিত্রটি একই নামে একজন নর্স দেবতার উপর ভিত্তি করে রচিত এবং তিনি হলেন দুষ্টামির অ্যাসগার্ডীয় দেবতা। তিনি হলেন সুপারহিরো থর-এর গৃহীত ভাই এবং প্রায়শ তার শত্রু। কিন্তু বছরের পর বছর তাকে একজন বিরোধী নায়ক হিসেবে দেখানো হয়েছে।

লোকি বহুসংখ্যক চলমান ধারাবাহিক, সীমিত ধারাবাহিক এবং অন্য মহাবিশ্বের ধারাবাহিক আবির্ভূত হন, যার মধ্যে রয়েছে তার নিজের ৪-সংস্করণকৃত ধারাবাহিক *লোকি* (২০০৪)। তিনি ছিলেন *[[জার্নি ইন্টু মিস্টিরি]]*-এর সংস্করণ ৬২২ থেকে ৬৪৫-এ প্রধান চরিত্র এবং ২০১৩ সালের *[[ইয়াং অ্যাভেঞ্জার্স]]*-এর নতুন সংস্করণে আবির্বূত হন। তিনি তার একক ধারাবাহিক *লোকি: এজেণ্ট অফ অ্যাসগার্ড* এবং আবার পরবর্তীতে ২০১৬ সালের *ভোট লোকি*-এ আবির্ভূত হওয়া শুরু করেন। এছাড়াও, চরিত্রটি এনিমেটেড টিভি ধারাবাহিক, চলচ্চিত্র, ভিডিও গেম, পোশাক এবং খেলনার মতো মার্ভেলের ব্যবসায় যুক্ত।

২০০৯ সালে, আইজিএন-এর সর্বসময়ের শ্রেষ্ঠ কমিক বই খলনায়কের তালিকায় ৮ম স্থান এবং পুনরায় ২০১৪ সালে, সর্বসময়ের শ্রেষ্ঠ কমিক বই খলনায়কের তালিকায় ৪থ স্থানে সারিবদ্ধ করা হয়। মার্ভেল সিনেম্যাটিক ইউনিভার্সে লোকির চরিত্রে অভিনয় করেছেন টম হিডেলস্টোন। চরিত্রটি সেখানে প্রথমবারের জন্য ২০১১ সালের মারপিঠধর্মী চলচ্চিত্র *[[থর (চলচ্চিত্র)|থর]]*-এ আবির্ভূত হন এবং ক্রমানুসারে, *[[দি অ্যাভেঞ্জার্স (২০১২-এর চলচ্চিত্র)|দি অ্যাভেঞ্জার্স]]* (২০১২), *[[থর: দ্য ডার্ক ওয়ার্ল্ড]]* (২০১৩), *[[থর: র‌্যাগনারক]]* (২০১৭), *[[অ্যাভেঞ্জার্স: ইনফিনিটি ওয়ার]]* (২০১৮) এবং *[[অ্যাভেঞ্জার্স: এন্ডগেম]]* (২০১৯) চলচ্চিত্রে।

## তথ্যসূত্র

## বহিঃসংযোগ
* মার্ভেল.কম-এ লোকি

বিষয়শ্রেণী:সুপারহিরো চলচ্চিত্রের চরিত্র
বিষয়শ্রেণী:কাল্পনিক দেবী
রুসো ভ্রাতৃদ্বয়

**অ্যান্থনি জে. রুসো** (জন্ম ফেব্রুয়ারি ৩, ১৯৭০) ও **জোশেপ ভিনসেন্ট রুসো** (জন্ম জুলাই ৮, ১৯৭১), যারা একত্রে **রুসো ভ্রাতৃদ্বয়** বা **রুসো ব্রাদার্স** নামেও পরিচিত, হলেন মার্কিন চলচ্চিত্র ও টেলিভিশন পরিচালক। এই দুই ভাইয়েরা তাদের কাজ অধিকাংশ মিলিত হয়ে করে এবং মাঝে মাঝে প্রযোজক, চিত্রনাট্যকার, অভিনেতা এবং সম্পাদক হিসেবেও কাজ করেন।

রুসো ভ্রাতৃদ্বয় মার্ভেল সিনেম্যাটিক ইউনিভার্সের চলচ্চিত্র *[[ক্যাপ্টেন আমেরিকা: দ্য উইন্টার সোলজার]]* (২০১৪), *[[ক্যাপ্টেন আমেরিকা: সিভিল ওয়ার]]* (২০১৬), *[[অ্যাভেঞ্জার্স: ইনফিনিটি ওয়ার]]* (২০১৮) এবং *[[অ্যাভেঞ্জার্স: এন্ডগেম]]* (২০১৯) পরিচালনা করেছেন। উল্লেখিত চলচ্চিত্রের মধ্যে, *এন্ডগেম* বিশ্বব্যাপী $২ বিলিয়নের চেয়েও বেশি আয়কারী সর্বোচ্চ দ্রুত চলচ্চিত্র হয়ে ওঠে। এছাড়াও, চলচ্চিত্রটি সর্বোচ্চ-আয়কারী সুপারহিরো চলচ্চিত্র এবং সর্বসময়ের সর্বোচ্চ-আয়কারী দ্বিতীয় চলচ্চিত্র হয়ে ওঠে।

এই ভ্রাতৃদ্বয় আবার *[[এরেস্টেড ডেভেলপমেন্ট]]* ও *[[কমিউনিটি (টিভি ধারাবাহিক)|কমিউনিটি]]* ধারাবাহিকে কাজ করার জন্য সুপরিচিত এবং এই টিভি ধারাবাহিকের জন্য তারা একটি এমি পুরস্কার অর্জন করেন।

## চলচ্চিত্রের তালিকা
### চলচ্চিত্র

### জো রুসো-এর অভিনয় স্বীকৃতি

## তথ্যসূত্র

## বহিঃসংযোগ

* 
* 

বিষয়শ্রেণী:মার্কিন চলচ্চিত্র পরিচালক
বিষয়শ্রেণী:মার্কিন পুরুষ চিত্রনাট্যকার
বিষয়শ্রেণী:মার্কিন টেলিভিশন পরিচালক
বিষয়শ্রেণী:মার্কিন টেলিভিশন প্রযোজক
বিষয়শ্রেণী:ইতালীয় বংশোদ্ভূত মার্কিন ব্যক্তি
বিষয়শ্রেণী:কেস ওয়েস্টার্ন রিজার্ভ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:প্রাইমটাইম এমি পুরস্কার বিজয়ী
বিষয়শ্রেণী:ইংরেজি ভাষার চলচ্চিত্র পরিচালক
বিষয়শ্রেণী:জীবিত ব্যক্তি
বিষয়শ্রেণী:মার্কিন চলচ্চিত্র সম্পাদক
বিষয়শ্রেণী:চলচ্চিত্র নির্মাতা জুটি
বিষয়শ্রেণী:ওহাইওর চলচ্চিত্র প্রযোজক
বিষয়শ্রেণী:ওহিওর টেলিভিশন প্রযোজক
শেরি আকর

**শেরি আকর** (জন্ম ১৬ জুন, ১৯৫৯), মার্কিন যুক্তরাষ্ট্রের সাবেক টেনিস খেলোয়াড় যিনি ১৯৭০ এর দশকের শেষভাগে এবং ১৯৮০ এর দশকের প্রথমার্ধে টেনিস খেলতেন।

শেরি আকরকে তার পিতা টেনিস শিখিয়েছেন যিনি কালামাজু কলেজের কোচ ছিলেন। ১৯৭১ সালে, তিনি ১২ বছর বয়সী মেয়েদের জাতীয় একক এবং ডাবল শিরোপা জিতেছিলেন। তিনি কালামাজু সেন্ট্রাল হাই স্কুলে ভর্তি হন এবং বিশ্ববিদ্যালয়ের পুরুষ টেনিস দলের সাথে খেলা শুরু করেন। তিনি ফ্লোরিডা বিশ্ববিদ্যালয়ে যোগ দেন এবং ১৯৭৮ সালে বিশ্ববিদ্যালয়ের হয়ে খেলা শুরু করেন।

দ্বৈত প্রতিযোগিতায়, গ্র্যান্ড স্ল্যামে তার সেরা ফলাফল ছিল ১৯৭৯ ইউএস ওপেনের সেমিফাইনাল পর্যন্ত যেখানে তার সাথে সহ খেলোয়াড় হিসেবে ছিলেন জুলি এন্থনিতে। ম্যাচটিতে তারা বিলি জিন কিং এবং মার্টিনা নাভ্রাতিলোভার কাছে পরাজিত হন। একই টুর্নামেন্টে, তিনি একক ইভেন্টের চতুর্থ রাউন্ডে পৌঁছে ছিলেন। মিক্সড ডাবলসে ল্যারি লিডস সাথে তিনি ১৯৮১ সালের উইম্বলডন চ্যাম্পিয়নশিপের সেমিফাইনালে পৌঁছেছেন, যেখানে তারা দ্বিতীয় বাছাই এবং চূড়ান্ত চ্যাম্পিয়ন বটি স্টোভ এবং ফ্রে ম্যাকমিলানের কাছে পরাজিত হন।

১৯৮০ সালে, মহিলা স্টুটগার্ট ওপেনের একক ইভেন্টের ফাইনালে পৌঁছালে তিনি অবাছাই খেলোয়াড় হিসাবে সরাসরি শীর্ষ-বাছাই এবং বর্তমান চ্যাম্পিয়ন ট্রেসি অস্টিনের কাছে হেরে যান।

## তথ্যসূত্র

## বহিঃসংযোগ
* 
* 

বিষয়শ্রেণী:১৯৫৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:টেনিস খেলোয়াড়
বিষয়শ্রেণী:মার্কিন নারী টেনিস খেলোয়াড়
বিষয়শ্রেণী:২০শ শতাব্দীর মার্কিন নারী
বিষয়শ্রেণী:২০শ শতাব্দীর মার্কিন নারী ক্রীড়াবিদ
আদ্রিয়ানা আলভিম বুর্কে

**আদ্রিয়ানা আলভিম বুর্কে** (জন্ম: ২৬ ডিসেম্বর ১৯৬৮; সাধারণত **আদ্রিয়ানা** নামে পরিচিত) ব্রাজিলের জাতীয় ফুটবল দলের সাবেক ফুটবলার। ১৯৯১ সালের ফিফা মহিলা বিশ্বকাপে তিনি ব্রাজিল দলের অংশ ছিলেন। ক্লাব পর্যায়ে তিনি ব্রাজিলের ইসি রাডারের পক্ষে খেলেছিলেন।

তিনি সেন্ট জনস রেড স্টর্মের হয়ে কলেজ ফুটবল খেলতেন। কলেজ পর্যায়ে আদ্রিয়ানা মোট ৪০টি গোল করেন এবং ৯১ পয়েন্ট অর্জন করেন যা একটি রেকর্ড হিসেবে বিবেচিত হয়। রেকর্ডটি ২০১৫ সালে পর্যন্ত র‌্যাচেল ডালি নিজের করে নেন।  ২০১৪ সালে তিনি হল অফ ফেমের অনুষ্ঠানে যোগদান করেছিলেন।

১৯৯১ সালের ফিফা মহিলা বিশ্বকাপে, আদ্রিয়ানা গ্রুপ পর্যায়ের প্রথম তিনটি ম্যাচের দুইটি ম্যাচে অংশগ্রহণ করেন, যদিও ব্রাজিল ঐ বিশ্বকাপের প্রথম রাউন্ড থেকে বিদায় নেয়।

## তথ্যসূত্র

বিষয়শ্রেণী:১৯৬৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নারী ফুটবল আক্রমণভাগের খেলোয়াড়
বিষয়শ্রেণী:১৯৯১ ফিফা নারী বিশ্বকাপের খেলোয়াড়
বিষয়শ্রেণী:ব্রাজিলীয় নারী ফুটবলার
বিষয়শ্রেণী:ব্রাজিলীয় প্রবাসী নারী ফুটবলার
হাসিনা আহমেদ

**এডভোকেট হাসিনা আহমেদ** বাংলাদেশ জাতীয়তাবাদী দল বিএনপি’র একজন রাজনীতিবিদ এবং কক্সবাজার-১ (চকরিয়া- পেকুয়া) -এর সাবেক সংসদ সদস্য।

## পেশা

হাসিনা আহমেদ ২০০৮ সালে কক্সবাজার -১ থেকে বাংলাদেশ জাতীয়তাবাদী দলের প্রার্থী হিসাবে প্রায় ৫৬ শতাংশ ভোট পেয়ে সংসদে নির্বাচিত হন। এর পূ্র্বে এই আসনটি থেকে তার স্বামী সালাহউদ্দিন আহমেদ তিনবার নির্বাচিত হন।

## পারিবারিক জীবন
তিনি কক্সবাজার -১ এর সংসদ সদস্য সালাহউদ্দিন আহমেদ, বাংলাদেশ জাতীয়তাবাদী দল বিএনপি’র একজন রাজনীতিবিদ, এর সাথে বিবাহ বন্ধনে আবদ্ধ হন। তার স্বামী সালাহ উদ্দিন আহমদ বিএনপির ১৯৯১-৯৬ মেয়াদে সাবেক প্রধানমন্ত্রী খালেদা জিয়ার এপিএস ছিলেন। পরে কক্সবাজার থেকে জাতীয় সংসদ নির্বাচনে প্রতিদ্বন্দ্বিতা করে সংসদ সদস্য নির্বাচিত হন এবং ২০০১-০৬ মেয়াদে চার দলীয় জোট সরকারের প্রতিমন্ত্রীর দায়িত্ব পালন করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:নবম জাতীয় সংসদ সদস্য
বিষয়শ্রেণী:জাতীয় সংসদের মহিলা সদস্য
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
বিষয়শ্রেণী:কক্সবাজার জেলার রাজনীতিবিদ
খুশি কবীর

**খুশী কবির** একজন বাংলাদেশী সামাজিক কর্মী, নারীবাদি, এবং পরিবেশবাদী।

## প্রাথমিক জীবন
খুশী কবির ঢাকা বিশ্ববিদ্যালয়ের ফাইন আর্টস অনুষদ থেকে ফাইন আর্টস (পেন্টিং এবং অঙ্কন) থেকে স্নাতক ডিগ্রী অর্জন করেন।
## ব্যক্তিগত জীবন
তার পিতা আকবর কবির ছিলেন জিয়াউর রহমানের ক্যাবিনেটে তথ্য উপদেষ্টা। অ্যাডভোকেট সিগমা হুদা তার ছোট বোন।

## পেশা
১৯৭২ সালে, বাংলাদেশ স্বাধীনতা সংগ্রামের পর, খুশী কবির বাংলাদেশী একটি বেসরকারি সংস্থায় যোগ দেন। তিনি বাংলাদেশের গ্রামীণ এলাকায় প্রান্তিক সম্প্রদায়ের সাথে কাজ করেছেন। তিনি বেসরকারি অধিকার সংস্থা নিজেরা করি এর সমন্বয়কারী হিসাবে কাজ করেছেন। নিজেরা করি বাংলাদেশের সবচেয়ে বড় বেসরকারী সংস্থাগুলির মধ্যে একটি যার সদস্য সংখ্যা প্রায় ২৩৭৭৮৭। তিনি আন্তর্জাতিক পার্বত্য চট্টগ্রাম কমিশনের একজন সদস্য। তিনি সেন্টার ফর পলিসি ডায়ালগের পরিচালক।  ২০১৩ সালে তিনি ওয়ান বিলিয়ন রাইজিংয়ের সমন্বয়ের দায়িত্ব পালন করেন।

২০১৫ সালের জোনটা জেলা -২৫ এর আঞ্চলিক সম্মেলনে ১৪ তম দ্বি-বার্ষিক অনুষ্ঠানে তাকে লাইফটাইম অ্যাচিভমেন্ট অ্যাওয়ার্ডসে ভূষিত করা হয়। প্রধানমন্ত্রী শেখ হাসিনার চরিত্র হননের জন্য তার বিরুদ্ধে একটি মানহানি মামলা দায়ের করা হয়েছিল, কিন্তু ৪ জুন ২০১৬ তারিখে অভিযোগের সত্যতা না পাওয়ার কারণে এই মামলাটি বাংলাদেশ হাইকোর্ট বরখাস্ত করে দেয়। ২৭ নভেম্বর ২০১৭ সালে তিনি বাংলাদেশে সংখ্যালঘুদের বিরুদ্ধে ধর্ম ভিত্তিক সহিংসতার বিরুদ্ধে বক্তব্য রাখেন এবং সংখ্যালঘুদের রক্ষা করার জন্য সরকারকে আরো কার্যকর পদক্ষেপ নেওয়ার আহবান জানান। তিনি ১৯৯৭ সালে স্বাক্ষরিত পার্বত্য চট্টগ্রাম শান্তি চুক্তি বাস্তবায়নের আহবান জানান।
## ব্যক্তিগত জীবন
তার পিতা আকবর কবির ছিলেন জিয়াউর রহমানের ক্যাবিনেটে তথ্য উপদেষ্টা। অ্যাডভোকেট সিগমা হুদা তার ছোট বোন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:বাংলাদেশী নারী অধিকার কর্মী
বিষয়শ্রেণী:বাংলাদেশী নারী পরিবেশবাদী
বিষয়শ্রেণী:বাংলাদেশী নারীবাদী
বিষয়শ্রেণী:বাংলাদেশী সক্রিয় নারী কর্মী
বিষয়শ্রেণী:বাংলাদেশী নারীবাদী লেখক
বিষয়শ্রেণী:বাংলাদেশী লেখিকা
কল্পনা আখতার

**কল্পনা আখতার** বাংলাদেশের একজন শ্রম কর্মী। তিনি বাংলাদেশ *সেন্টার ফর ওয়ার্কার সলিডারিটির* প্রতিষ্ঠাতা ও নির্বাহী পরিচালক।

২০১২ সালের ৪ এপ্রিল নিখোঁজ হন তার সহকর্মী আমিনুল ইসলাম। দু’দিন পর সর্বশেষ তাকে যেখানে দেখা গিয়েছিল, সেখান থেকে প্রায় ১০০ কিলোমিটার দূরে তার মৃতদেহ পাওয়া যায়। এ সময় মৃতদেহে নির্যাতনের চিহ্ন ঘটনাটির সঙ্গে বাংলাদেশের আইনশৃঙ্খলা রক্ষাকারী বাহিনীর সংশ্লিষ্টতার বিষয়ে ইঙ্গিত দেয়। 

শ্রমিকদের উন্নয়নে অসাধারণ ভূমিকার জন্য তাকে হিউম্যান রাইটস ওয়াচের অ্যালিসন দেস ফোর্স অ্যাওয়ার্ড প্রদান করা হয়েছিল। তিনি ও তার সংগঠন বাংলাদেশে পোশাক শ্রমিকদের শোষণের বিরুদ্ধে লড়াই করে এবং গার্মেন্ট কারখানার নিরাপত্তা, ন্যূনতম মজুরি ও ট্রেড ইউনিয়নের গঠন করার অধিকারসহ তাদের অধিকারের জন্য লড়াই করে। সংস্থাটি প্রতিষ্ঠা করায় তাকে বিভিন্ন সময় হুমকি ও চাপ প্রয়োগ করা হয়। শ্রম কর্মীদের অধিকার রক্ষার জন্য বিশেষ করে টেক্সটাইল শিল্পের শ্রমিকদেরম, কল্পনা অনেক জায়গায় বিভিন্ন সময়ে সাক্ষাৎকার দিয়েছেন। স্থানীয় ও আন্তর্জাতিক গণমাধ্যমে তার অনেক সাক্ষাৎকার নেওয়া হয়েছে, বিশেষ করে তাজরীন অগ্নিকাণ্ড এবং রানা প্লাজা ভবন ধসের পর। তিনি একজন শিশু কর্মী ছিলেন। তিনি বিভিন্ন সময়ে হুমকি সম্মুখীন হয়েছে এবং তাকে অনেক বার গ্রেপ্তারও করা হয়েছে।

## প্রাথমিক জীবন
তিনি ১৯৭৬ সালে বাংলাদেশের চাঁদপুর জেলায় জন্মগ্রহণ করেন।

## যুক্তরাষ্ট্রে পুলিশের হাতে আটক
গার্মেন্ট শ্রমিকদের অধিকার আদায়ের নামে যুক্তরাষ্ট্রের বিভিন্ন অঙ্গরাজ্যে ঘুরে ক্যাম্পেইন চালাতে গিয়ে নিউ জার্সিতে পুলিশের হাতে কল্পনা ও রানা প্লাজা দুর্ঘটনায় আহত মাহিনূর বেগমসহ আরও ২৫ জন আটক হন। ভুল বুঝাবুঝির জন্য এমনটা হয়েছিল দাবি করে পুলিশ। দুই ঘণ্টা আটক রাখার পর তাদের জামিনে ছেড়ে দেওয়া হয়।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:বাংলাদেশী মানবাধিকার কর্মী
বিষয়শ্রেণী:১৯৭৬-এ জন্ম
বিষয়শ্রেণী:ঢাকার ব্যক্তি
বিষয়শ্রেণী:চাঁদপুর জেলার ব্যক্তি
বিষয়শ্রেণী:বাংলাদেশী সক্রিয় নারী কর্মী
বিষয়শ্রেণী:বেগম রোকেয়া পদক বিজয়ী
রুবী রহমান

**রুবী রহমান** (জন্ম: ৩ ডিসেম্বর ১৯৪৬) বাংলাদেশের নোয়াখালী জেলার রাজনীতিবিদ ও সাহিত্যিক যিনি সংরক্ষিত মহিলা আসনের সাবেক সংসদ সদস্য। বাংলা সাহিত্যের কবিতা বিভাগে অবদান রাখায় ২০১০ সালে তাকে বাংলা একাডেমী সাহিত্য পুরস্কারে ভূষিত করা হয়।

## প্রাথমিক ও পারিবারিক জীবন
রুবী রহমান ৩ ডিসেম্বর ১৯৪৬ সালে নোয়াখালী জেলার চাটখিলের নোয়াখোলা গ্রামে জন্মগ্রহণ করেন। তিনি শ্রমিকনেতা গণতন্ত্রী পার্টির সভাপতি নূরুল ইসলামের সাথে বিবাহ বন্ধনে আবদ্ধ হন। তাদের সংসারে এক ছেলে তমোহর, এক মেয়ে মৌটুসী জন্মগ্রহণ করেন। তিনি ঢাকা বিশ্ববিদ্যালয়ের বাংলা বিভাগে মাস্টার্স কোর্সে ভর্তি হন, তবে পরিবারে সময় দেওয়ার কারণে তিনি তা সম্পন্ন করতে পারেননি।

## রাজনৈতিক জীবন
রুবী রহমান নবম জাতীয় সংসদের মহিলা আসন ২৭ থেকে মনোনীত সংসদ সদস্য ছিলেন। নবম সংসদে তিনি মুক্তিযুদ্ধ মন্ত্রণালয় সম্পর্কিত স্থায়ী কমিটির সদস্য ছিলেন।

## সম্মাননা
বাংলা সাহিত্যের কবিতা বিভাগে অবদান রাখায় ২০১০ সালে  তাকে বাংলা একাডেমী সাহিত্য পুরস্কারে ভূষিত করা হয়।

## গ্রন্থ
তার লিখিত কয়েকটি কাব্যগ্রন্থ হল:

* ভালোবাসার কবিতা (১৯৮৩),
* কান পেতে আছি মৌমাছি
* তমোহল

## তথ্যসূত্র

বিষয়শ্রেণী:১৯৪৬-এ জন্ম
বিষয়শ্রেণী:বাংলাদেশী মহিলা কবি
বিষয়শ্রেণী:জীবিত ব্যক্তি
বিষয়শ্রেণী:কবিতায় বাংলা একাডেমি সাহিত্য পুরস্কার বিজয়ী
বিষয়শ্রেণী:২০শ শতাব্দীর বাঙালি কবি
বিষয়শ্রেণী:২১শ শতাব্দীর বাঙালি কবি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:নবম জাতীয় সংসদ সদস্য
বিষয়শ্রেণী:বাঙালি লেখক
বিষয়শ্রেণী:মযহারুল ইসলাম কবিতা পুরস্কার বিজয়ী
বিষয়শ্রেণী:বাংলা ভাষার কবি
বিষয়শ্রেণী:বাংলাদেশী নারী কবি
বিষয়শ্রেণী:বাংলা ভাষার লেখক
বিষয়শ্রেণী:বাংলা একাডেমি সাহিত্য পুরস্কার বিজয়ী
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
বিষয়শ্রেণী:জাতীয় সংসদের মহিলা সদস্য
নাসরিন ওরিয়াখিল

**নাসরিন ওরিয়াখিল** হলেন আফগানিস্তানের একজন স্ত্রীরোগ ও ধাত্রীবিদ্যা বিশেষজ্ঞ। ২০১৪ সালে তাকে আন্তর্জাতিক সাহসী নারী পুরস্কার প্রদান করে মার্কিন পররাষ্ট্র দফতর।

## জীবনী
নাসরিন ওরিয়াখিল ১৯৬৪ সালে আফগানিস্তানের কাবুলে জন্মগ্রহণ করেন। তিনি একজন স্ত্রীরোগ ও ধাত্রীবিদ্যা বিশেষজ্ঞ। ২০০৪ সাল থেকে তিনি কাবুলের মালালাই মাতৃসদন হাসপাতালের পরিচালক হিসেবে দায়িত্ব পালন করছেন। তিনি হাসপাতালের অভ্যন্তরে অবস্টেট্রিক ফিস্টুলা নিরাময়ের জন্য একটি ক্লিনিক স্থাপন করেছেন, যেটি আফগানিস্তানের প্রথম অবস্টেট্রিক ফিস্টুলা নিরাময় ক্লিনিক। তিনি আফগান পারিবারিক স্বাস্থ্য সংগঠন ও আফগান নারী নেটওয়ার্কের সভাপতি। তিনি আফগান ধাত্রী সংগঠন প্রতিষ্ঠার সমর্থক ছিলেন।

তিনি আফগানিস্তান সরকারের শ্রমমন্ত্রী হিসেবে ২০১৫ সালে আশরাফ গনির জাতীয় ঐক্যমতের নিযুক্ত হন। ২০১৬ সালের ১২ নভেম্বর তাকে মন্ত্রিসভা থেকে বরখাস্ত করে আফগান আইনসভা।

## পুরস্কার
২০১৪ সালে তার কর্মকাণ্ডের স্বীকৃতিস্বরূপ তাকে আন্তর্জাতিক সাহসী নারী পুরস্কার প্রদান করা হয়।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৬৪-এ জন্ম
বিষয়শ্রেণী:আন্তর্জাতিক সাহসী নারী পুরস্কার প্রাপক
বিষয়শ্রেণী:সাহসিকতা পুরস্কার
বিষয়শ্রেণী:আফগান নারী চিকিৎসক
বিষয়শ্রেণী:আফগান রাজনীতিবিদ
বিষয়শ্রেণী:আফগান স্ত্রীরোগ বিশেষজ্ঞ
বিষয়শ্রেণী:২১শ শতাব্দীর আফগান নারী রাজনীতিবিদ
বিষয়শ্রেণী:২১শ শতাব্দীর আফগান রাজনীতিবিদ
নাজলা ফয়সাল আল আওয়াদি

**নাজলা ফয়সাল আল আওয়াদি** হচ্ছেন সংযুক্ত আরব আমিরাতের একজন সাবেক সংসদ সদস্য এবং মধ্যপ্রাচ্যের বিশিষ্ট মিডিয়া পথিকৃৎ। সংযুক্ত আরব আমিরাতের ইতিহাসে প্রথম কয়েকজন নারী সংসদ সদস্যের একজন হচ্ছেন আল আওয়াদি এবং রাষ্ট্র পরিচালিত মিডিয়া প্রতিষ্ঠানের প্রধান নির্বাহী পদে আসীন হওয়া প্রথম আরব নারীও তিনি

আল আওয়াদির চার বছরের সংসদীয় মেয়াদকালে তিনি শিক্ষা, যুব,মিডিয়া ও সংস্কৃতি কমিটির দায়িত্ব পালন করেন; সংসদের চর্চা আধুনিকীকরণ এবং সামগ্রিক কার্যকারিতার জন সংসদীয় স্টিয়ারিং কমিটির সদস্য ছিলেন। তিনি পূর্বে বিদেশ বিষয়ক, পরিকল্পনা, পেট্রোলিয়াম, খনিজ সম্পদ, কৃষি ও মৎস্য কমিটিগুলিতেও কাজ করেছেন।
আল আওয়াদি পূর্বে দুবাই মিডিয়া ইনকর্পোরেটেড-এর (ডিএমআই) প্রধান নির্বাহী ছিলেন। ২০১১ সালে জর্দানের রয়েল ইসলামী স্ট্র্যাটেজিক স্টাডিজ সেন্টার কর্তৃক আল আওয়াদি '৫০০ সর্বাধিক প্রভাবশালী মুসলমান' এর একজন নির্বাচিত হন। তিনি ওয়ার্ল্ড ইকোনমিক ফোরামের ইয়াং আরব লিডার্সের সদস্য এবং ওয়ার্ল্ড ইকোনমিক ফোরামের বৈশ্বিক বিষয়সূচি কাউন্সিলেরও সদস্য। এ ছাড়া, আল আওয়াদি ইয়াং আরব লিডার্সের আঞ্চলিক বোর্ডের ভারপ্রাপ্ত চেয়ারপারসন ছিলেন। পূর্বে, তিনি সাউদান ক্যালিফোর্নিয়া বিশ্ববিদ্যালয়ের পাবলিক ডিপ্লোমেসি কেন্দ্রের উপদেষ্টা বোর্ডে ছিলেন, এবং ইয়াং আরব লিডার্স এর সংযুক্ত আরব আমিরাত অধ্যায়ের একজন বোর্ড সদস্য এবং এটির শিক্ষা উদ্যোগের নেতৃত্বে দেন যেটির লক্ষ্য হচ্ছে প্রতিভাবান সংযুক্ত আরব আমিরাতের নাগরিকদের উচ্চ শিক্ষার সুযোগ প্রদান করা।
২০০৭ সাল থেকে তিনি সংযুক্ত আরব আমিরাতের স্থানীয় সংবাদপত্রগুলোয় নিয়মিত কলামিস্ট হিসেবে রয়েছেন। তার নিবন্ধগুলিতে মধ্যপ্রাচ্য জুড়ে নারী অধিকার, গণতন্ত্র, সামাজিক ন্যায়বিচার, সাংস্কৃতিক দৃষ্টিকোণ এবং শিক্ষার চ্যালেঞ্জের মতো সামাজিক-অর্থনৈতিক বিষয়গুলোর আলোকপাত হয়।

আল আওয়াদি হার্ভার্ড বিশ্ববিদ্যালয়ের কেনেডি স্কুল অফ গভর্নমেন্টের একজন স্নাতক।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:আমিরাতি নারী রাজনীতিবিদ
শিরিন সুলতানা

**শিরিন সুলতানা** বাংলাদেশের একজন কুস্তিগির। ২০১২ সালে ইন্দো-বাংলাদেশ রেসলিং চ্যাম্পিয়নশিপে তিনি স্বর্ণপদক লাভ করেন।

## জন্ম
১৯৮৮ সালে ময়মনসিংহের ফুলবাড়িয়া উপজেলার পাহাড় অনন্তপুর গ্রামের জন্মগ্রহণ করেন শিরিন। মা আর দুই ভাইকে নিয়েই তার সংসার।

## কর্মজীবন
২০০৮ সালে দেন বাংলাদেশ আনসারে, ব্যাটালিয়ন সৈনিক হিসেবে যোগ দেন। ২০০৯ সালে বাংলাদেশ আনসারে ট্যালেন্ট হান্ট কার্যক্রম শুরু হলে সেখানে জাতীয় মহিলা ফুটবল দলের সাবেক খেলোয়াড় (বর্তমানে আনসার মহিলা ফুটবল দলের কোচ) রেহানা পারভীনের নজরে আসেন শিরিন। তখন থেকেই তার খেলোয়াড়ী জীবনের শুরু।

## পড়ালেখা
খেলা ও ব্যবসার পাশাপাশি তিনি সমানতালে পড়ালেখাও করেছেন। ঢাকার একটি বেসরকারি বিশ্ববিদ্যালয় থেকে সমাজকর্মে স্নাতক ডিগ্রি অর্জন করেছেন।

## খেলোয়াড়ী জীবন
২০১০ সালে জাতীয় কুস্তি প্রতিযোগিতা অংশগ্রহণ করে তিনি (৫৫ কেজি ওজন শ্রেণীতে সোনা অর্জন করেন। শুধু ২০১০ সালে নয়, কুস্তিতে জাতীয় পর্যায়ে ২০১১ ও ২০১২ সালেও শিরিন জিতেছেন স্বর্ণ জিতেন। দেশের ২০১২ সালে ভারতে ইন্দো-বাংলাদেশ-বাংলা আন্ত রেসলিং চ্যাম্পিয়নশিপে সোনা জেতেন।তিনি কুস্তি পাশাপাশি কাবাডিও খেলেন। বাংলাদেশ আনসারের হয়ে ২০১১ সালে মিজান জাতীয় কাবাডি প্রতিযোগিতায় চ্যাম্পিয়ন। এ ছাড়া ২০১২ সালে ঢাকা ওয়ান্ডারার্স ক্লাবের হয়ে জাতীয় মহিলা ক্লাব লিগে বিজয়ী হয়ে সোনা জেতে তাদের দল।

## উল্লেখযোগ্য প্রতিযোগিতা
* ২০১২: ইন্দো-বাংলা রেসলিং চ্যাম্পিয়নশিপে স্বর্ণপদক
* ২০১৩: এশিয়ান রেসলিং প্রতিযোগিতায় ব্রোঞ্জ পদক।
* ২০১৫: জাতীয় মহিলা কাবাডিতে স্বর্ণপদক।
* ২০১০ ও ২০১১ সালে জাতীয় উশু চ্যাম্পিয়নশিপে রৌপ্যপদক। ২০১৪ সালে স্বর্ণপদক।
* জাতীয় রোইং চ্যাম্পিয়নশিপেও স্বর্ণপদক জয় পরপর চারবার (২০১০-১৩)
* ২১তম কমনওয়েলথ গেমসে বাংলাদেশের প্রথম নারী হিসেবে অংশগ্রহণ এবং ৪র্থ স্থান অর্জন
## তথ্যসূত্র

বিষয়শ্রেণী:১৯৮৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী মহিলা কুস্তিগির
বিষয়শ্রেণী:ময়মনসিংহ জেলার ব্যক্তি
ফাতিমাতা তৌরে

**ফাতিমাতা তৌরে** হলেন মালির একজন নারী অধিকার কর্মী ও মালির গাওতে অবস্থিত আঞ্চলিক পুনর্মিলন ও শান্তি ফোরামের প্রধান। তিনি ফিস্টুলার বিরুদ্ধে কাজ করা উইমেন্স অ্যাকশন, রিসার্চ, স্টাডি অ্যান্ড ট্রেনিং গ্রুপেরও প্রধান হিসেবে কাজ করছেন। ২০১৪ সালে তাকে আন্তর্জাতিক সাহসী নারী পুরস্কার প্রদান করে মার্কিন পররাষ্ট্র দফতর।

## জীবনী
ফাতিমাতা তৌরে মালির গাওতে একটি হাসপাতালে সন্ত্রাসীরা হামলা করলে তিনি হাসপাতালে থাকা ফিস্টুলা রোগীদের স্থানান্তর করতে কাজ করেছেন, তাদেরকে চিকিৎসা সহায়তা দিয়ে সাহায্য করেছেন। এছাড়াও, মালিতে  জোরপূর্বক বিয়ে হওয়া এবং ধর্ষণের শিকার নারীদের আশ্রয় প্রদান করেছেন তিনি।
 তিনি নারীবিরোধী সহিংসতার বিরুদ্ধে প্রকাশ্যে কথা বলেছেন। তার বাসায় দুষ্কৃতকারীরা আক্রমণ করলেও তিনি তার নীতি থেকে সরে যান নি। ২০১৪ সালে জাতিসংঘে নিযুক্ত তৎকালীন মার্কিন রাষ্ট্রদূত সামান্থা পাওয়ার মালিতে এক বক্তৃতায় ফাতিমাতা তৌরের কর্মকাণ্ডের প্রশংসা করেছিলেন।

## পুরস্কার
২০১৪ সালে তার কর্মকাণ্ডের স্বীকৃতিস্বরূপ তাকে আন্তর্জাতিক সাহসী নারী পুরস্কার প্রদান করা হয়।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:আন্তর্জাতিক সাহসী নারী পুরস্কার প্রাপক
বিষয়শ্রেণী:সাহসিকতা পুরস্কার
রিনা আক্তার

**রিনা আক্তার** বাংলাদেশের একজন কুস্তিগির। সাউথ এশিয়ান (এসএ) গেমসে তিনি রুপা অর্জন করেন।

## জন্ম
রিনা আক্তার খুলনা জেলার দৌলতপুরের দেয়ানা দক্ষিণপাড়ায় জন্মগ্রহণ করেন। তার বাবা হেকমত বন্দ ছিলেন ক্রিসেন্ট জুট মিলের কর্মচারী।

## কর্মজীবন
রিনা বাংলাদেশ সেনাবাহিনীতে সৈনিক হিসেবে প্রশিক্ষণ নিয়েছেন।

## পড়ালেখা
খেলা পাশাপাশি তিনি সমানতালে পড়ালেখাও করেছেন। রিনা বর্তমানে ঢাকা সেনানিবাসের শহীদ রমিজ উদ্দিন ক্যান্টনমেন্ট কলেজে পড়াশোনা করছেন।

## খেলোয়াড়ী জীবন
জীবনে প্রথম দিকে তিনি নিজ জেলার হয়ে  ভলিবল-অ্যাথলেটিকস-উশু খেলেছেন। বড় বোন জাহানারা আক্তারের পরামর্শে তিনি কুস্তিতে আসেন। কুস্তিতে আসার পর তিনি বাংলাদেশ সেনাবাহিনীর নির্বাচক দলের নজরে আসেন। ২০১৪ সালের জাতীয় কুস্তি প্রতিযোগিতায় তিনি মহিলা বিভাগে সেরা খেলোয়াড় হিসেবে নির্বাচিত হন। মাত্র ১৭ বছর বয়সী রিনা জীবনের প্রথম আন্তর্জাতিক প্রতিযোগিতা সাউথ এশিয়ান (এসএ) গেমসে অংশগ্রহণ করে রৌপ্য লাভ করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:বাংলাদেশী মহিলা কুস্তিগির
ওইনখোল বোবোনাজারোভা

**ওইনখোল বোবোনাজারোভা** হলেন
একজন তাজিকিস্তানি মানবাধিকার কর্মী। ২০১৪ সালে তার কর্মকাণ্ডের স্বীকৃতিস্বরূপ তাকে আন্তর্জাতিক সাহসী নারী পুরস্কার প্রদান করে মার্কিন পররাষ্ট্র দফতর।

## জীবনী
ওইনখোল বোবোনাজারোভা ১৯৯৩ সালে অভ্যুত্থান চেষ্টার অভিযোগের পরিপ্রেক্ষিতে রাষ্ট্রদ্রোহের অভিযোগে গ্রেফতার করা হয়েছিল। কিছু মাস জেল খাটতে হয় তাকে। জেল থেকে মুক্তি পাবাত পর তিনি অর্গানাইজেশন ফর সিকিউরিটি অ্যান্ড কোওপারেশন ইন ইউরোপের তাজিকিস্তান শাখার মানবাধিকার কাউন্সিলর হিসেবে নিযুক্ত হন। তিনি ওপেন সোসাইটি নামের একটি সংগঠনের তাজিকিস্তান শাখায় কাজ করা ছাড়াও পারস্পেক্টিভা প্লাস নামের একটি মানবাধিকার সংগঠনের হয়ে কাজ করেছেন যেটি নারী, কয়েদি ও অভিবাসী শ্রমিকদের অধিকার নিয়ে কাজ করে থাকে। তিনি তাজিকিস্তানের প্রথম স্বাধীন কারাগার পর্যবেক্ষণ কর্মসূচি প্রতিষ্ঠার সাথে যুক্ত ছিলেন।

২০১৩ সালে ওইনখোল বোবোনাজারোভা দেশটির প্রথম নারী হিসেবে তাজিকিস্তানের রাষ্ট্রপতি নির্বাচনে প্রতিদ্বন্দ্বিতা করার ঘোষণা দেন। কিন্তু, প্রয়োজনীয় স্বাক্ষর সংগ্রাম করতে না পারায় তিনি দেশটির রাষ্ট্রপতি নির্বাচনে প্রতিদ্বন্দ্বিতা করতে ব্যর্থ হন।

## পুরস্কার
২০১৪ সালে তিনি আন্তর্জাতিক সাহসী নারী পুরস্কারে ভূষিত হন। তিনি তাজিকিস্তানের প্রথম নারী হিসেবে আন্তর্জাতিক সাহসী নারী পুরস্কার লাভ করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:আন্তর্জাতিক সাহসী নারী পুরস্কার প্রাপক
বিষয়শ্রেণী:সাহসিকতা পুরস্কার
ফ্যানি জিন টুরিং

**ফ্যানি জিন টুরিং** (১৮৬৪ - ফেব্রুয়ারি ১, ১৯৩৪), লেডি ট্রাস্টম ইভ, ছিলেন একজন ব্রিটিশ রাজনীতিবিদ।
## জীবন
টুরিং সম্ভবত নোটিংহামশায়ারের এডুইনস্টোয়ে জন্মগ্রহণ করেন।  
যেখানে তার বাবা স্থানীয় বাসিন্দা ছিলেন । ১৮৯৩ সালে তিনি হার্বার্ট ট্রাস্টাম ইভকে বিয়ে করেন এবং তারা লন্ডনে বসতি স্থাপন করেন। সেখানে, তিনি কনজারভেটিভ পার্টিতে সক্রিয় হন।

প্রথম বিশ্বযুদ্ধের সময়, টুরিং লন্ডন ও মিডলসেক্স মহিলা ল্যান্ড আর্মির সভাপতির দায়িত্ব পালন করেন এবং ১৯১৮ সাল থেকে এক বছরের জন্য মহিলা কৃষি ফেডারেশনের সভাপতির দায়িত্ব পালন করেন। ১৯১৭ থেকে ১৯২৮ সাল পর্যন্ত তিনি কনজারভেটিভ উইমেন রিফর্ম অ্যাসোসিয়েশনের সভাপতির দায়িত্ব পালন করেন এবং কনজারভেটিভ পার্টির সামাজিক সংস্কারের প্রচারণা করেন।

লন্ডন কাউন্টি কাউন্সিল নির্বাচনে ১৯১৯ সালে টুরিং উত্তর হ্যাকনির প্রতিনিধিত্ব করার জন্য নির্বাচিত হন; ১৯২২ সালে তিনি পুনরায় নির্বাচিত হন, তারপর ১৯২৫ সালে কেনসিংটন সাউথে স্থানান্তরিত হন এবং ১৯৩১ সাল পর্যন্ত সে আসনটি তিনি দখলে রাখেন। ১৯২১ সাল থেকে ১৯৩১ সাল পর্যন্ত তিনি ন্যাশনাল কাউন্সিল অব উইমেন অব গ্রেট ব্রিটেন (এনসিডব্লিউ) এর কোষাধ্যক্ষ হিসেবে দায়িত্ব পালন করেন, এবং ১৯৩৩ সালে তার চেয়ারম্যান হিসেবে দায়িত্ব পালন করেন। তিনি ইলেক্ট্রিক্যাল অ্যাসোসিয়েশন ফর উইমেন-এর সমর্থক ছিলেন, সংগঠনের প্রাথমিক বৈঠকে সভাপতিত্ব করেন।

টুরিং ইংল্যান্ডের চার্চেও সক্রিয় ছিলেন, ১৯২৫ থেকে ১৯৩০ সাল পর্যন্ত চার্চ অ্যাসেম্বলিতে দায়িত্ব পালন করেন।

টুরিংয়ের ছেলে, ম্যালকম ট্রাস্টস্ট ইভ, একজন সুপরিচিত ব্যারিস্টার ছিলেন। 
## তথ্যসূত্র

বিষয়শ্রেণী:১৮৬৪-এ জন্ম
বিষয়শ্রেণী:রাজনীতিতে ব্রিটিশ নারী
বিষয়শ্রেণী:১৮৬২-এ জন্ম
বিষয়শ্রেণী:১৯৩৪-এ মৃত্যু
বিষয়শ্রেণী:লন্ডন কাউন্টি কাউন্সিলের সদস্য
বিষয়শ্রেণী:ইংল্যান্ডের নারী কাউন্সিলর
বিষয়শ্রেণী:রক্ষণশীল দল (যুক্তরাজ্য) এর কাউন্সিলর
এন্থিরান

**এন্থিরান** () হচ্ছে ২০১০ সালে মুক্তিপ্রাপ্ত একটি তামিল বিজ্ঞান কল্পকাহিনীভিত্তিক চলচ্চিত্র, এটি এস. শঙ্কর দ্বারা রচিত ও পরিচালিত হয়েছিলো। চলচ্চিত্রটিতে রজনীকান্ত এবং ঐশ্বর্যা রায় মুখ্য ভূমিকায় ছিলেন, এছাড়াও ছিলেন ড্যানি ডেনজংপা, শান্তনম এবং করুণাস। গানের সুর এবং আবহ সঙ্গীত পরিচালনার দায়িত্বে ছিলেন এ আর রহমান।

চলচ্চিত্রটির কাহিনী ডক্টর ভাসিগরন (রজনীকান্ত) কে নিয়ে যিনি চিট্টি নামের একটি রোবট বানান এবং পরে সেই রোবটটির ভেতরে মানবীয় অনুভূতি প্রবেশ করালে তিনি ঝামেলায় পড়ে যান কারণ চিট্টি তার প্রেমিকা সানা (ঐশ্বর্যা রায়) কে পছন্দ করে ফেলে এবং তার সাথে প্রেম করতে চায়।

এই চলচ্চিত্রটির সিকুয়েলের নাম হচ্ছে টু পয়েন্ট জিরো।

## চলচ্চিত্রের কাহিনী
বিজ্ঞানী ওয়াসী করণ একটি রোবট বানান যে মানুষের মতোই কথা বলতে পারে, দেখতে অবিকল তার নিজের মতোই। রোবটটি অনেক দ্রুত কাজ করতে পারে, মানুষের মত সব কাজ সহ মানুষের চেয়ে অনেক বেশি অসম্ভব কাজও সে পারে। তার নাম ওয়াসী করণ রেখেছেন চিট্টি, রোবটটির শুধু মানুষদের মত দয়া, মায়া বা আবেগের অনুভূতি নেই, সে শুধু মানুষের কথা শুনে কাজ করে, সে ভালো-মন্দ নিরূপণ করতে পারেনা/তার পার্থক্য বোঝেনা। তাই একদিন ওয়াসী রোবটটির ভেতরে মানুষের আবেগীয় গুণাবলী এবং অনুভূতি ঢুকিয়ে দেন কিন্তু চিট্টি তখন ওয়াসীর প্রেমিকা সানার প্রেমে পড়ে। ওয়াসী তখন রোবটটিকে মেরে আস্তাকুড়ে ফেলে দিয়ে আসে।

বোহরা নামের এক বিজ্ঞানী চিট্টিকে আস্তাকুড় থেকে উদ্ধার করে তাকে নতুনভাবে তৈরি করে এবং তার শরীরের ভেতরে একটি চিপ ঢোকায় যাতে করে চিট্টি হিংসাত্মক হয়ে যায়। রোবটটি চেন্নাই শহর জুড়ে ভাংচুর আর খুন-খারাবি শুরু করে আর সানাকে অপহরণ করে নিয়ে যায়। ওয়াসী করণ অনেক কষ্টে রোবটটিকে সর্বশেষে নিয়ন্ত্রণ করতে সক্ষম হয় এবং তার ভেতর থেকে চিপটা বের করে তাকে আবার আগের মতো করে তোলেন। সর্বশেষ হাইকোর্ট রোবটটিকে নিষেধাজ্ঞা জারি করেন। তারপর  রোবটটিকে ভেঙে ওয়াসিকরণ নির্ধারিত একটি জায়গায় তার দেহের সমস্ত অংশ সংরক্ষিত অবস্থায় রেখে দেন।
## অভিনয়ে
*রজনীকান্ত  - ওয়াসী করণ এবং চিট্টি (দ্বৈত ভূমিকা)
*ঐশ্বর্যা রায় - সানা
*ড্যানি ডেনজংপা - বিজ্ঞানি বোহরা
*শান্তনম - শিব
*করুনাস - রবি
*রেবতী শঙ্কর - ওয়াসীর মা
*দিল্লি কুমার - ওয়াসীর বাবা
## তথ্যসূত্র

## নোট

## বহিঃসংযোগ
* 
* 


বিষয়শ্রেণী:তামিল ভাষার চলচ্চিত্র
বিষয়শ্রেণী:২০১০-এর চলচ্চিত্র
বিষয়শ্রেণী:২০১০-এর দশকের তামিল ভাষার চলচ্চিত্র
বিষয়শ্রেণী:এস. শঙ্কর পরিচালিত চলচ্চিত্র
বিষয়শ্রেণী:ভারতীয় সুপারহিরো চলচ্চিত্র
বিষয়শ্রেণী:এ. আর. রহমান সুরারোপিত চলচ্চিত্র
বিষয়শ্রেণী:চেন্নাইয়ের পটভূমিতে চলচ্চিত্র
বিষয়শ্রেণী:কুম্ভিলতা বিতর্কে জড়িত চলচ্চিত্র
বিষয়শ্রেণী:চেন্নাইয়ে ধারণকৃত চলচ্চিত্র
বিষয়শ্রেণী:হিমাচল প্রদেশে ধারণকৃত চলচ্চিত্র
সন্ধ্যা মৃদুল

**সন্ধ্যা মৃদুল** (জন্মঃ ২৮শে মার্চ ১৯৭৫) হচ্ছেন ভারতের একজন অভিনেত্রী; মূলত টেলিভিশনে অভিনয় করলেও তিনি কিছু চলচ্চিত্রেও অভিনয় করেছেন। ২০০২ সালের চলচ্চিত্র *[[সাথিয়া]]* তে অভিনয়ের জন্য সন্ধ্যা পরিচিতি পেয়েছেলিনে, এছাড়া ২০০৫ এর *পেজ থ্রী*ও তার অভিনীত গুরুত্বপূর্ণ চলচ্চিত্র। ২০০৭ সালের রিয়েলিটি ড্যান্স শো 'ঝলক দিখলাজা - সিজন ২' এ সন্ধ্যা ১ম রানার আপ হয়েছিলেন।
## পূর্ব জীবন
১৯৭৫ সালে মুম্বাইতে সন্ধ্যার জন্ম হয়েছিলো, তার বাবার নাম ছিলো পি আর মৃদুল। সন্ধ্যার পরিবার পরে দিল্লীতে স্থানান্তরিত হয়েছিলো। ১০ বছর বয়সে সন্ধ্যা জয়পুরের একটি স্কুলে ভর্তি হন। এরপর আবার দিল্লীর একটি স্কুলে আসেন। সন্ধ্যার বাবা মারা গেলে সন্ধ্যার ভাই তাকে দেখাশোনা করা শুরু করেছিলেন।

সর্বশেষ দিল্লীর লেডি শ্রীরাম কলেজে অধ্যায়ন করেছিলেন তিনি।
## কর্মজীবন
১৯৯৫ সালের হিন্দি টিভি সিরিয়াল 'স্বভিমান' এ সন্ধ্যা সর্বপ্রথম অভিনয় করেছিলেন যেটা ডিডি ন্যাশনাল এ প্রচারিত হত। সঙ্গে সঙ্গে তিনি 'বানেগি আপনি বাত', 'কোশিশ' এবং 'হু বা হু' সিরিয়ালে কাজ করার সুযোগ পেয়েছিলেন।

২০০২ সালের চলচ্চিত্র *[[সাথিয়া]]* এর মাধ্যমে সন্ধ্যার বলিউড যাত্রা শুরু হয়, চলচ্চিত্রটিতে তার চরিত্র দিনা সাপোর্টিং রোল হলেও এটি গুরুত্বপূর্ণ ছিলো।

২০০৩ সালের ক্রিকেট বিশ্বকাপ চলাকালীন সন্ধ্যা *এক্সট্রা ইনিংস* টিভি প্রোগ্রামে আবির্ভূত হন।

২০০৪ সালে তিনি গৌতম বুদ্ধের জীবনের উপর ভিত্তি করে নির্মিত করে নাটক *যেন কথা* তে অভিনয় করেন রাজীব গোপালকৃষ্ণ এর নায়িকা হিসেবে, নাটকটি মুম্বাইতে শুটিং হয়েছিলো।

সন্ধ্যা অভিনীত নাটক *কোশিশ এক আশা* চায়নাতে চীনা ভাষায় অনুবাদ করে দেখানো হয়েছিলো, চায়নাতে সন্ধ্যা মোটামুটি পরিচিতি পেয়ে গিয়েছিলেন।

টিভি নাটক থেকে সন্ধ্যা বিদায় নেতে  চেয়েছিলেন সব টিভি নাটকের কাহিনী প্রায় একই রকমে হয় - এরকম অভিযোগ করে।

## তথ্যসূত্র

## বহিঃসংযোগ
* 

বিষয়শ্রেণী:১৯৭৫-এ জন্ম
বিষয়শ্রেণী:ভারতীয় অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:মুম্বইয়ের অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:নয়াদিল্লির অভিনেত্রী
মফীদা আহমেদ

**মুফীদা আহমেদ** (১৯২১-২০০৮) ভারতীয় জাতীয় কংগ্রেস এর একজন ভারতীয় রাজনীতিবিদ ছিলেন। তিনি আসামের প্রথম মহিলা সংসদ সদস্য এবং ভারতে অল্প যে কয়েকজন মুসলিম নারী সংসদ সদস্য ছিলেন তিনি তাদের মধ্যে অন্যতম।

## প্রাথমিক জীবন এবং শিক্ষা
তিনি ১৯২১ সালের নভেম্বরে জোরহাট শহরের মো. বারুয়া আলীর পরিবারে জন্মগ্রহণ করেন।  তিনি ব্যক্তিগতভাবে নিজের পড়ালেখা চালিয়ে যান। পরবর্তী জীবনে, তিনি আসামি জার্নাল নিবন্ধ লিখতেন। তার কাজগুলির মধ্যে *বিশ্বদ্বীপ-বাপুজী* এবং *ভারতের-নেহেরু* উল্লেখযোগ্য।

## পেশা
মুফীদা আহমেদ ন্যাশনাল সেভিং স্কিমের অবৈতনিক ভিত্তিতে (১৪-৭-১৯৫৫ থেকে ১৯-০১-১৯৫৭7)  কাজ করেন, এবং জোরহাটে রেড ক্রস সোসাইটির (১৯৪৬ - ১৯৪৯)  যুগ্ম সম্পাদক হিসাবে কাজ করেন। তিনি গোলাঘাটে কংগ্রেসের নারী বিভাগের, (১৯৫৩ থেকে ১৯৫৬ পর্যন্ত) আহ্বায়ক ছিলেন।
তিনি মহিলা সমিতিতে (১ অক্টোবর ১৯৫১ থেকে জানুয়ারি ১৯৫৩) তে তেজপুর জেলার সহকারী সচিব হিসেবে মাতৃত্ব কল্যাণে কাজ করেন। 
## ব্যক্তিগত জীবন
১১ ডিসেম্বর ১৯৪০ এ তিনি আসানউদ্দীন আহমদকে বিয়ে করেন। তিনি পড়া, বুনন, সেলাই এবং বাগান করা পছন্দ করতেন। ২২ জানুয়ারী ২০০৮ সালে ৮৮ বছর বয়সে তিনি মারা যান

## তথ্যসূত্র

বিষয়শ্রেণী:১৯২১-এ জন্ম
বিষয়শ্রেণী:২০০৮-এ মৃত্যু
বিষয়শ্রেণী:আসামের ভারতীয় জাতীয় কংগ্রেসের রাজনীতিবিদ
বিষয়শ্রেণী:লোকসভার নারী সদস্য
বিষয়শ্রেণী:দ্বিতীয় লোকসভার সদস্য
বিষয়শ্রেণী:আসামের লোকসভা সদস্য
বিষয়শ্রেণী:যোরহাট জেলার ব্যক্তি
বরদা রেলওয়ে স্টেশন

**বরদা রেলওয়ে স্টেশন** হল  পাঁশকুড়া-হলদিয়া লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পূর্ব মেদিনীপুর জেলায়  অবস্থিত। স্টেশনটি চৈতন্যপুর এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ১১৪ কি.মি. দূরে এবং পাঁশকুড়া রেলওয়ে স্টেশন থেকে ৪৭ কি.মি. দূরে স্টেশনটি অবস্থিত।

## ইতিহাস
বরদা রেলওয়ে স্টেশনটি পশ্চিমবঙ্গের চৈতন্যপুর এ অবস্থিত। স্টেশন কোড হল (বিআরডিবি)। এটি পাঁশকুড়া-হলদিয়া লাইনের একটি ছোট রেলওয়ে স্টেশন। নিকটতম স্টেশনগুলি মহিষাদল, বাসুলিয়া সুতাহাটা এবং প্রধান রেলওয়ে স্টেশন হল হাওড়া এবং খড়গপুর। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-হলদিয়া লোকাল, পাঁশকুড়া-হলদিয়া লোকাল এবং সাঁতরাগাছি-হলদিয়া লোকাল ইত্যাদি। ১৯৮৬ সালে পাঁশকুড়া-দুর্গাচক লাইনটি চালু করা হয়েছিল, এমন সময় যখন হলদিয়া বন্দর নির্মাণ করা হচ্ছিল। পরবর্তীকালে এটি হলদিয়া পর্যন্ত প্রসারিত করা হয়েছিল।
পাঁশকুড়া-হলদিয়া লাইনটি ১৯৭৪-৭৬ সালে বিদ্যুতায়িত হয়।

## তথ্যসূত্র

## বহিঃসংযোগ

বিষয়শ্রেণী:পূর্ব মেদিনীপুর জেলার রেলওয়ে স্টেশন
বিষয়শ্রেণী:কলকাতা শহরতলি রেল স্টেশন
বিষয়শ্রেণী:খড়গপুর রেলওয়ে বিভাগ
বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
আইসিসি নারী চ্যাম্পিয়নশিপ

**আইসিসি নারী চ্যাম্পিয়নশিপ** একটি আন্তর্জাতিক ক্রিকেট টুর্নামেন্ট যেটি নারী ক্রিকেট বিশ্বকাপে খেলার যোগ্যতা অর্জনের একটি পর্যায় হিসেবে খেলা হয়। টুর্নামেন্টের প্রথম দুটি আসরে আইসিসি র‍্যাংকিং অনুযায়ী সেরা আটটি দল অংশগ্রহণ করেছিল। ২০১৪–২০১৬ আইসিসি নারী চ্যাম্পিয়নশিপ ছিল টুর্নামেন্টটির প্রথম আসর, যেটি ২০১৪ সালের এপ্রিল মাসে শুরু হয়ে ২০১৬ সালের নভেম্বর মাসে শেষ হয়েছিল। অস্ট্রেলিয়া ছিল প্রথম আসরের বিজয়ী দল। টুর্নামেন্টটির দ্বিতীয় আসর ২০১৭ সালের অক্টোবর মাসে শুরু হয়, এবং আসর শেষে সেরা চারটি দল সরাসরি ২০২২ নারী ক্রিকেট বিশ্বকাপে খেলার সুযোগ লাভ করে।

২০১৮ সালের সেপ্টেম্বর মাসে আন্তর্জাতিক ক্রিকেট কাউন্সিল (আইসিসি) অংশগ্রহণকারী দলের সংখ্যা বৃদ্ধির মাধ্যমে টুর্নামেন্টটি সম্প্রসারণের ঘোষণা দেয়। ২০২১ সালের আগস্ট মাসে আইসিসি নিশ্চিত করে যে ২০২১ নারী ক্রিকেট বিশ্বকাপ বাছাইপর্ব টুর্নামেন্টের সেরা পাঁচটি দল নারী চ্যাম্পিয়নশিপের পরবর্তী আসরে উত্তীর্ণ হবে। কিন্তু ২০২১ সালের নভেম্বর মাসে আফ্রিকার দক্ষিণাঞ্চলে গুরুতর তীব্র শ্বাসযন্ত্রীয় রোগ সৃষ্টিকারী করোনাভাইরাস ২-এর নতুন এক ধরন প্রকাশ পাওয়ায় বাছাইপর্ব টুর্নামেন্টটি চলার মাঝপথেই বাতিল করা হয়। সে কারণে র‍্যাংকিং-এ এগিয়ে থাকার সুবাদে আয়ারল্যান্ড, ওয়েস্ট ইন্ডিজ, পাকিস্তান, বাংলাদেশ ও শ্রীলঙ্কা ২০২২–২৫ আইসিসি মহিলা চ্যাম্পিয়নশিপে খেলার যোগ্যতা লাভ করে।

## টুর্নামেন্টের ইতিহাস
### আসরভিত্তিক

### দলভিত্তিক

## তথ্যসূত্র

বিষয়শ্রেণী:আইসিসি নারী চ্যাম্পিয়নশিপ
আইসিসি নারী চ্যাম্পিয়নশিপ
বিষয়শ্রেণী:আন্তর্জাতিক ক্রিকেট কাউন্সিলের ঘটনা
বিষয়শ্রেণী:নারীদের একদিনের আন্তর্জাতিক ক্রিকেট প্রতিযোগিতা
আয়েশা বিনতে খালফান বিন জামিল

**শেখা আয়েশা বিনতে খালফান জামিল আল-সায়েবিয়া** ২০০৩ সালে ওমানের হস্তশিল্প শিল্পের সরকারি কর্তৃপক্ষের সভাপতি নিযুক্ত হন।

## প্রারম্ভের জীবন
খালফান সুমাইয়াইল শহরে জন্মগ্রহণ করেন, তিনি তার পিতা-মাতার ১১ সন্তানের মধ্যে সবচেয়ে ছোট সন্তান। তিনি সুলতান কাবুস বিশ্ববিদ্যালয়ে যোগ দেন, যেখানে তিনি ১৯৯৫ সালে আর্টস ডিগ্রি অর্জন করেন।

## কর্মজীবন
শিক্ষাজীবন শেষ করার পর খালফান শিক্ষক হিসেবে কাজ করেন। মার্চ ২০০৩-এ, ওমানেরর সুলতান কাবুস বিন সাঈদ আল সাঈদ ক্রাফট ইন্ডাস্ট্রি ফর পাবলিক অথরিটির সভাপতি হিসাবে খালফানকে নিয়োগের আদেশ দেন। এই পদটি পোর্টফোলিও ছাড়া মন্ত্রীর পদের সমতুল্য এবং তাই তিনি ওমানের প্রথম মহিলা মন্ত্রী হিসাবে গণ্য হন। এই ডিক্রির মাধ্যমে, একজন মহিলা মন্ত্রী থাকা দেশের মধ্যে উপসাগরীয় সহযোগিতা কাউন্সিলের প্রথম দেশ হয়ে ওঠে ওমান।

খালফান আরব নারী সংগঠন (এডব্লিউও) এর নির্বাহী পরিষদের সদস্য এবং ২০১৬ সালের এডব্লিউও সম্মেলনের উদ্বোধনী অনুষ্ঠানে ওমানি প্রতিনিধিদলের নেতৃত্ব দেন তিসি যেখানে ২০১৯ সাল পর্যন্ত ওমানকে এডব্লিউএর সভাপতি নির্বাচিত করা হয়। তিনি নিযওয়া বিশ্ববিদ্যালয়-এর ট্রাস্টি বোর্ডেরও দায়িত্ব পালন করেছেন এবং তিনি ওমানি মহিলা সমিতির কেবিনেট সদস্য।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:ওমানের নারী মন্ত্রী
বিষয়শ্রেণী:২১শ শতাব্দীর ওমানি নারী রাজনীতিবিদ
বিষয়শ্রেণী:২১শ শতাব্দীর ওমানি রাজনীতিবিদ
বিষয়শ্রেণী:ওমানি শিক্ষাবিদ
বিষয়শ্রেণী:সুলতান কাবুস বিশ্ববিদ্যালয়ের প্রাক্তন শিক্ষার্থী
বিষয়শ্রেণী:দাখিলিয়াহ গভর্নরেটের ব্যক্তি
সুনিলা দেবী

**সুনিলা দেবী** (১ মে ১৯৬৩ - ৭ জুলাই ২০১৭) ছিলেন একজন ভারতীয় সমাজকর্মী ও রাজনীতিবিদ। তিনি পাটনার পিপলস এসোসিয়েশন ফর রিসার্চ অ্যান্ড ডেভেলপমেন্ট নামক একটি এনজিওর নির্বাহী সদস্য ছিলেন,  যা নারীর আর্থিক অন্তর্ভুক্তি এবং বিশেষ করে বিহারের নওয়াদাহ জেলার ক্ষুদ্রঋণ কার্যক্রমের মাধ্যমে নারীর ক্ষমতায়ন বিষয়ক বিষয়ে কাজ করছে।
## রাজনৈতিক জীবন
সুনিলা দেবী তার স্বামী প্রয়াত সঞ্জয় কুমার সিংয়ের সাথে প্রান্তিক পর্যায়ের কর্মী ছিলেন, যিনি শেখপুরা থেকে বিহার পরিষদে দুইবার বিধায়ক ছিলেন। এস কে সিং এছাড়াও পল্লী উন্নয়ন মন্ত্রণালয়ের প্রতিমন্ত্রী ছিলেন। সুনিলা দেবী সুপরিচিত রাজনীতিবিদ এবং এমপি শ্রী রাজো সিং এর পুত্রবধু। শেখপুরা এলাকা থেকে ২০০৫  সালের ফেব্রুয়ারি মাসে সুনিলা দেবী নির্বাচনে জয়ী হন। অক্টোবরে ২০০৫ সালের পুননির্বাচনে সুনিলা দেবী জিতেছিলেন এবং পরবর্তী পাঁচ বছর ক্ষমতায় ছিলেন।
তিনি বিহার বিধানসভায় নারী ও শিশু উন্নয়ন কমিটির সদস্য ছিলেন। বিহার বিধানসভায় তিনি সবচেয়ে নিয়মিত বিধায়ক ছিলেন। তিনি বিহার মহিলা কংগ্রেসের ভারপ্রাপ্ত সভাপতি হিসেবে নিযুক্ত হন এবং এই পদে প্রায় দুই বছর দায়িত্ব পালন করেন। শেখপুরায় নিজ নির্বাচনী এলাকার অধিকতর উন্নয়নে মনোনিবেশ করার লক্ষ্যে তিনি শ্রীমতি ভিনতা বিজয়ার হাতে ক্ষমতা হস্তান্তর করেন। তিনি ২০০৯ সালে নওয়াদাহ থেকে ভারতীয় জাতীয় কংগ্রেসের প্রার্থী হিসাবে লোকসভা নির্বাচনে প্রতিদ্বন্দ্বিতা করেছিলেন।  ২০১০ সালে তিনি শেখপুরায় অনুষ্ঠিত নির্বাচনে প্রতিদ্বন্দ্বিতা করেছিলেন এবং জেডিইউর শ্রী রন্ধির কুমার সোনির নিকট অল্প ব্যবধানে হেরে যান। তিনি ক্যান্সার রোগে ভুগছিলেন এবং ৭ জুলাই ২০১৭ তারিখে মারা যান। 

## তথ্যসূত্র

বিষয়শ্রেণী:১৯৬৩-এ জন্ম
বিষয়শ্রেণী:২০১৭-এ মৃত্যু
বিষয়শ্রেণী:লক্ষ্মীসরাই জেলার ব্যক্তি
বিষয়শ্রেণী:বিহার বিধানসভার সদস্য ২০০৫-২০১০
বিষয়শ্রেণী:বিহার বিধানসভার নারী সদস্য
বিষয়শ্রেণী:২১শ শতাব্দীর ভারতীয় নারী রাজনীতিবিদ
মিনিমাতা আগম দাস গুরু

**মিনিমাতা আগম দাস গুরু** (১৫ মার্চ ১৯১৬ - ১৯৭৩) একজন ভারতীয় জাতীয় কংগ্রেস পার্টির ভারতীয় এবং প্রথম, দ্বিতীয়, তৃতীয়, চতুর্থ, এবং পঞ্চম লোকসভা (ভারতের সংসদের নিম্নকক্ষ) সংসদ সদস্য ছিলেন। 
## প্রাথমিক জীবন
মিনিমতা ১৯১৬ সালে আসামের নওয়াগাঁও জেলায় জন্মগ্রহণ করেন। তিনি নওয়াগাঁও ও রায়পুরের বালিকা বিদ্যালয়ে পড়ালেখা করেন।
## রাজনৈতিক জীবন
মিনিমাতা তৎকালীন এমপি তার স্বামী গুরু আগামদাসের মৃত্যুর পর ১৯৫৫ সালের উপনির্বাচনে বিজয় লাভ করার মাধ্যমে লোকসভার সদস্য হিসেবে প্রথমবারের মতো নির্বাচিত হন।কংগ্রেস দলের মনোনয়ন নিয়ে তিনি একই আসন পুনরায় জিতেছিলেন। ১৯৬২ সালে, তিনি মধ্যপ্রদেশের বালোদা বাজারে একটি নির্ধারিত জাতের সংরক্ষিত আসনে ভারতীয় জাতীয় কংগ্রেস দলের পক্ষে প্রতিদ্বন্দ্বিতা করেন। তিনি ভোটের ৪২% এর বেশি ভোট পেয়ে প্রজা সমাজতান্ত্রিক দলের প্রার্থীকে পরাজিত করেছিলেন। ১৯৬৭ সালে, তিনি জানজগিরে জন্য নির্ধারিত জাতের সংরক্ষিত আসনে ভারতীয় জাতীয় কংগ্রেস দলের পক্ষে প্রতিদ্বন্দ্বিতা করেন, তখন সেটি মধ্যপ্রদেশ রাজ্যের অর্ন্তভুক্ত ছিল, এবং ৬২%  ভোট পেয়ে বিজয়ী হন। ১৯৭১ সালে তিনি আবারও ভারতীয় জাতীয় কংগ্রেস পার্টির পক্ষে সেখানে প্রতিদ্বন্দ্বিতা করেন এবং পুনরায় নির্বাচনে জয়ী হন। ১৯৭৩ সালে তার সংসদীয় মেয়াদ শেষ হওয়ার আগেই তিনি মারা যান, যার ফলস্বরূপ সেখানে একটি উপনির্বাচন অনুষ্ঠিত হয়।

সংসদীয় কাজের পাশাপাশি তিনি রাজ্য কংগ্রেস কমিটির সাধারণ সম্পাদক হিসাবে দায়িত্ব পালন করেন; গুরু ঘাসিদাস সেবা সংঘের সভাপতি; হরিজন শিক্ষা সোসাইটির সভাপতি; স্টেট ডিপ্রেসড ক্লাস লীগের ভাইস প্রেসিডেন্ট; মহিলা মণ্ডল, রায়পুরের সচিবে দায়িত্ব পালন করেন। তিনি সমাজকল্যাণ বোর্ড, রায়পুর ও রায়পুর জেলা কংগ্রেস কমিটির সদস্য ছিলেন।
মনিমাতা সত্তমী রাজনীতির সাথে জড়িত ছিল, এটি ছিল আম্বেদকরিত দলিত আত্মনির্ভরতার একটি রূপ। তার স্বামী মৃত্যুর পর, তিনি উক্ত সম্প্রদায়ের নেতৃত্ব গ্রহণ করেন।  তিনি বর্ণবাদ ও অস্পৃশ্যতা, পাশাপাশি বাল্যবিবাহ ও যৌতুকের বিরুদ্ধে সৌচ্চার ছিলেন।
## ব্যক্তিগত জীবন
তিনি ২ আগস্ট, ১৯৩০ সালে শ্রী আগম দাস গুরুর সাথে বিবাহ বন্ধনে আবদ্ধ হন। তার সংসদীয় জীবনবৃত্তান্তে তার শখ হিসেবে সেলাইয, সূচিকর্ম, রান্না ও বাগান  এবং সামাজিক ও রাজনৈতিক বিষয় নিয়ে বিতর্ক এবং আলোচনা বিষয়গুলো তালিকাভুক্ত করা আছে।
রায়পুর থেকে দিল্লির একটি ফ্লাইটে বিমান দুর্ঘটনায় মিনিমতা মারা যান; প্লাম বিমানবন্দরে অবতরণের চেষ্টার সময় বিমানটি বিধ্বস্ত হয়।

## তথ্যসূত্র

বিষয়শ্রেণী:১৯১৬-এ জন্ম
বিষয়শ্রেণী:১৯৭৩-এ মৃত্যু
বিষয়শ্রেণী:২০শ শতাব্দীর ভারতীয় নারী রাজনীতিবিদ
বিষয়শ্রেণী:মধ্যপ্রদেশের ভারতীয় জাতীয় কংগ্রেসের রাজনীতিবিদ
বিষয়শ্রেণী:লোকসভার নারী সদস্য
বিষয়শ্রেণী:মধ্যপ্রদেশের লোকসভা সদস্য
বিষয়শ্রেণী:প্রথম লোকসভার সদস্য
বিষয়শ্রেণী:দ্বিতীয় লোকসভার সদস্য
বিষয়শ্রেণী:তৃতীয় লোকসভার সদস্য
বিষয়শ্রেণী:চতুর্থ লোকসভার সদস্য
বিষয়শ্রেণী:পঞ্চম লোকসভার সদস্য
বিষয়শ্রেণী:নগাঁও জেলার ব্যক্তি
তুরস্কের ফার্স্ট লেডি

তুরস্কের রাষ্ট্রপতির স্ত্রীকে **তুরস্কের ফার্স্ট লেডি** নামে ডাকা হয়।

## ফার্স্ট লেডির তালিকা

## আরো দেখুন

* তুরস্ক 
* ফার্স্ট লেডি

বিষয়শ্রেণী:রাষ্ট্রপ্রধানদের পত্নীদের তালিকা
বিষয়শ্রেণী:তুরস্কের ফার্স্ট লেডি
দিব্যিয়া মাদেরনা

থাম্ব|দিব্যিয়া মাদেরনা
**দিব্যিয়া মাদেরনা** একজন ভারতীয় রাজনীতিবিদ। তিনি ভারতীয় জাতীয় কংগ্রেসের সদস্য। তিনি ২০১৮ সালে ওসিয়ান নির্বাচনী এলাকা থেকে এমএলএ হিসাবে নির্বাচিত হন।

## জীবন
মাদেরনা সরকারি মন্ত্রী মহিপাল মাদেরনা ও লীলা মাদেরনার মেয়ে। তার পিতামহ পারস্রম মাদেরনাও রাজনীতির সাথে যুক্ত ছিলেন, তিনি রাজস্থান আইন পরিষদে মন্ত্রিসভার মন্ত্রীর দায়িত্ব পালন করেন।
মাদেরনা নটিংহ্যাম বিশ্ববিদ্যালয় থেকে অর্থনীতিতে স্নাতকোত্তর ডিগ্রি লাভ করেন। ২০১০ সালে, ২৬ বছর বয়সে তিনি জোড়পুরের নিকটে অবস্থিত ওসিয়ানে অনুষ্ঠিত জেলা পরিষদ নির্বাচনে সফলভাবে প্রতিদ্বন্দ্বিতা করেন।   তিনি ভারতীয় জাতীয় কংগ্রেসের টিকেটে আসিয়ান, যোধপুর থেকে ২০১৮ সালের নির্বাচনে সফলভাবে প্রতিদ্বন্দ্বিতা করেছিলেন।
## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:ভারতীয় রাজনীতিবিদ
বিষয়শ্রেণী:১৯৮৪-এ জন্ম
বিষয়শ্রেণী:নটিংহ্যাম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:রাজস্থান বিধানসভার সদস্য ২০১৮-২০২৩
বিষয়শ্রেণী:২১শ শতাব্দীর ভারতীয় নারী রাজনীতিবিদ
কেনিয়ার ফার্স্ট লেডি

**কেনিয়ার ফার্স্ট লেডি ‎** কেনিয়ার রাষ্ট্রপতির স্ত্রীকে প্রদত্ত উপাধি।  দেশের বর্তমান ফার্স্ট লেডি মার্গারেট কেনিয়াত্তা, যিনি ৯ এপ্রিল ২০১৩ তারিখে রাষ্ট্রপতি উহুরু কেনিয়ার স্ত্রী হিসাবে ফার্স্ট লেডির দায়িত্ব পান‎।

## কেনিয়ার ফার্স্ট লেডি ‎

♦ ড্যানিয়েল আরাপ মোই এবং তার স্ত্রী লেনা মোই, ১৯৭৪ সালে আলাদা হয়ে যান।  যাইহোক, ২২ জুলাই ২০০৪ তারিখে তারা তার মৃত্যুর আগ পর্যন্ত বিবাহিত ছিলেন।  ১৯৭৮ সালে তার স্বামীর মৃত্যুর পরও তিনি তার প্রথম লেডি উপাধি বজায় রেখেছিলেন। কেনিয়ার সরকার কর্তৃক প্রকাশিত সরকারী কাগজপত্র ও বিবৃতিগুলি লেনা মোইকে দেশের দ্বিতীয় ফার্স্ট লেডি হিসাবে পরিচিতি দেয়। 

## আরো দেখুন

* কেনিয়ার রাষ্ট্রপতি

## তথ্যসূত্র

## বহিঃসংযোগ

* কেনিয়ার ফার্স্ট লেডি অফিস  
* @ ফার্স্ট লেডি কেনিয়া টুইটার অ্যাকাউন্ট (যাচাইকৃত)

বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:রাষ্ট্রপ্রধানদের পত্নীদের তালিকা
বিষয়শ্রেণী:কেনিয়ার ফার্স্ট লেডি
উপাসনা মহাপাত্র

থাম্ব|
**উপাসনা মহাপাত্রা** (জন্ম ২০ জুন, ১৯৯৬) ভারতীয় জনতা পার্টির একজন যুব নেত্রী।

## জীবনী
মহাপাত্রা উড়িষ্যার ব্রক্ষগিরির অধিবাসী।মহাপাত্রা বখশী জগবন্ধু বিধিধারের বড় নাতনী যিনি পূর্ব ভারতের পাইকা বিপ্লবের পথিকৃৎ ছিলেন। পাইকা বিপ্লব ব্রিটিশ সাম্রাজ্যের বিরুদ্ধে প্রথম বিদ্রোহ (১৮১৭), যা সিপাহি বিদ্রোহের (১৮৫৭) অনেক আগে।
তার রাজনৈতিক কর্মজীবন তার প্রয়াত পিতা লালত্দু বিধিধার মহাপাত্রার হাতে হয়েছে। তার পিতা উড়িষ্যা কংগ্রেসের নেতা ছিলেন। তিনি ভুবনেশ্বর ও কটকের দুটি বেসরকারি বিদ্যালয়ে অধ্যয়ন করেন এবং ২০০১৫ সাল থেকে মুম্বাইয়ের সোফিয়া কলেজে উচ্চশিক্ষা গ্রহণ করছেন।
যদিও ২০১৭ সালের অক্টোবরে সাধারণ নির্বাচনে সক্রিয় হওয়ার পরও মহাপাত্র তার রাজনৈতিক কর্মজীবন নিশ্চিতভাবে শুরু করেননি, তথাপি ২০১৪ সালের সাধারণ নির্বাচনে সক্রিয় হয়ে ওঠেন এবং বেশ কিছু রাজনৈতিক ও সামাজিক বিষয়ে তার অবস্থান তুলে ধরেন। তিনি স্থানীয় গণমাধ্যমে জনপ্রিয় হয়ে উঠেন।
১৪ অক্টোবর ২০১৭ তারিখে, তিনি ধর্মেন্দ্র প্রধানের নেতৃত্বে বিজেপিতে যোগ দেন। ২০১৮ সালের আগস্ট মাসে তিনি বিজেপির রাজ্য সমন্বয়ক হিসেবে নিযুক্ত হন এবং *আই সাপোর্ট মোদি* প্রচারণার রাজ্যর আহবায়ক ছিলেন।

## তথ্যসূত্র

বিষয়শ্রেণী:১৯৯৬-এ জন্ম
বিষয়শ্রেণী:ভারতীয় রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:ওড়িশার ভারতীয় জনতা পার্টির রাজনীতিবিদ
বিষয়শ্রেণী:ওড়িশা বিধানসভার সদস্য ২০১৯-২০২৪
বিষয়শ্রেণী:২১শ শতাব্দীর ভারতীয় নারী রাজনীতিবিদ
তাকেল্লা এন সদালক্ষী

**তাকেল্লা  এন সদালক্ষী** (১৯২৮-২০০৪) ছিলেন তেলঙ্গানার প্রথম দলিত নারী বিধায়ক।
## প্রাথমিক জীবন
সদালক্ষী হায়দ্রাবাদের পেনশনপুরায় জন্মগ্রহণ করেন। তিনি কেইস হাই স্কুলে পড়াশোনা করেন এবং জেরার ময়দানে বি আর আম্বেদকরের বক্তৃতা শোনার পর মাদ্রাজে মেডিসিনের উপর একটি কোর্স শুরু করেন। তিনি রাজনীতির কারণে তিনি ডাক্তারি পেশা ত্যাগ করার সিদ্ধান্ত নেন।
## রাজনৈতিক পেশা
সদালক্ষি প্রথমে পেদ্দাপল্লী নির্বাচনী এলাকা থেকে  এবং পরবর্তীকালে কমরেডি থেকে নির্বাচিত হন। তিনি অন্ধ্রপ্রদেশ আইন পরিষদের ডেপুটি স্পিকারের দায়িত্ব পালন করেন।
১৯৬২ সালে, সদালক্ষি যেলের্দী বিধানসভা কেন্দ্র থেকে রাজ্য পরিষদে নির্বাচিত হন। তিনি নীলাম সঞ্জীব রেড্ডির মন্ত্রিসভায় প্রথম ও একমাত্র মহিলা মন্ত্রী হয়েছিলেন। ধর্মীয় ও দাতব্য প্রতিষ্ঠানের মন্ত্রী হিসাবে, এই পদে দিনি এক বছর দায়িত্ব পালন করেন, তিনি হিন্দু পুরোহিত হিসাবে দলিতদের প্রশিক্ষণ করার সিদ্ধান্ত গ্রহণ করেন। তিনি যাদাগরিগুত্টায় একটি আর্কাকা স্কুল প্রতিষ্ঠা করেন এবং দেবাস্থানম ট্রাস্টে নারীদের অংশগ্রহণ নিশ্চিত করেন। পরবর্তীতে, সমাজ কল্যাণ মন্ত্রী হিসেবে, তিনি এসসি কর্পোরেশন গঠন করেন।

সদালক্ষি ১৯৭৪ থেকে ১৯৮০ সাল পর্যন্ত বিধান পরিষদের সদস্য ছিলেন। ১৯৮০ এর দশকে তিনি এলআইডিসিএপির চেয়ারম্যান হিসেবে দায়িত্ব পালন করেন।
সাদলক্ষ্মী আম্বেদকরবাদকে সমর্থন করেন এবং একটি পৃথক তেলাঙ্গানা রাষ্ট্রের আন্দোলনকে সমর্থন করে। এন টি রাম রাও এর অনুরোধে তিনি ১৯৮২ সালে তেলুগু দেশম পার্টিতে যোগ দেন এবং দলের উপ-সভাপতি নিযুক্ত হন।  পরে তেলুঙ্গা কংগ্রেস পার্টিতে যোগদান করায় তেলুগু দেশম পার্টি ত্যাগ করেন।
## ব্যক্তিগত জীবন
সদালক্ষী বিশিষ্ট উপজাতি বর্ণবাদী নেতা টি. ভেঙ্কট নারায়ণের সাথে বিবাহ বন্ধনে আবদ্ধ হন। তাদের সংসারে একটি ছেলে ও দুইটি মেয়ে আছে। ২৪ জুলাই ২০০৪ তারিখে তিনি কার্ডিয়াক সমস্যাতে কেয়ার হাসপাতালে মারা যান। বনসিলপেটে তার দাহ সম্পন্ন করা হয়।

## তথ্যসূত্র

বিষয়শ্রেণী:১৯২৮-এ জন্ম
বিষয়শ্রেণী:২০০৪-এ মৃত্যু
বিষয়শ্রেণী:ভারতীয় রাজনীতিবিদ
বিষয়শ্রেণী:দলিত নারী
বিষয়শ্রেণী:অন্ধ্রপ্রদেশ বিধানসভার নারী সদস্য
জোসেফাইন ওবাইজুলু ওদুমাকিন

**জোসেফাইন ওবাইজুলু ওদুমাকিন** হলেন একজন নাইজেরীয় নারী অধিকার কর্মী। তিনি উইমেন অ্যারাইজ ফর চেঞ্জ ইনিশিয়েটিভ এবং ক্যাম্পেইন ফর ডেমোক্রেসির সভাপতি। তিনি ২০১৩ সালে মার্কিন পররাষ্ট্র দফতর কর্তৃক আন্তর্জাতিক সাহসী নারী পুরস্কারে ভূষিত হন।

## জীবনী
জোসেফাইন ওবাইজুলু ওদুমাকিন নাইজেরিয়ার জারিয়া প্রদেশের কাদুনায় ১৯৬৬ সালের ৪ জুলাই এক রোমান ক্যাথলিক পরিবারে জন্মগ্রহণ করেন। তিনি ১৯৮৭ সালে স্নাতক হন। স্নাতকোত্তর করার পর নাইজেরিয়ার ইলোরিন বিশ্ববিদ্যালয় থেকে ডক্টরেট ডিগ্রি লাভ করেন।

তিনি নাইজেরিয়ায় ইব্রাহিম বাবাঙ্গিদার সামরিক শাসন চলাকালে সতের বার গ্রেফতার হয়েছিলেন। তিনি দেশটিতে দুই হাজারেরও বেশি নারী অধিকার সম্পর্কিত মামলার সাথে সংযুক্ত ছিলেন, যেগুলোর মাঝে নারীদের স্বামী ও আইনশৃঙ্খলা বাহিনী হাতে নিহত হবার মামলাও ছিল, এসব নারীদের সন্তানদের অধিকার সম্পর্কে উদাসীন ছিল নাইজেরীয় কর্তৃপক্ষ। তিনি দেশটিতে নারী অধিকার নিয়ে কাজ করে চলেছেন।

## পুরস্কার
জোসেফাইন ওবাইজুলু ওদুমাকিন ২০১৩ সালে আন্তর্জাতিক সাহসী নারী পুরস্কার লাভ করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৬৬-এ জন্ম
বিষয়শ্রেণী:আন্তর্জাতিক সাহসী নারী পুরস্কার প্রাপক
বিষয়শ্রেণী:সাহসিকতা পুরস্কার
বিষয়শ্রেণী:নাইজেরীয় নারী সক্রিয়কর্মী
ভালদেতে ইদ্রিজি

**ভালদেতে ইদ্রিজি** হলেন একজন কসোভীয় নারী, যিনি দেশটিতে সিভিকস প্লাটফর্মে এক্সিকিউটিভ ডিরেক্টর হিসেবে কর্মরত আছেন।

## জীবনী
ভালদেতে ইদ্রিজি ১৯৭৩ সালে জন্মগ্রহণ করেন। তিনি কসোভোতে মিত্রোভিকা নামের একটি বেসরকারি সংস্থা প্রতিষ্ঠা করেছেন। সংস্থাটি কসোভোর উত্তরাংশের মিত্রোভিকা অঞ্চলে শান্তি ও সাম্প্রদায়িক সম্প্রীতি প্রতিষ্ঠার জন্য কাজ করে চলেছে। ২০০৮ সালে কসোভোর স্বাধীনতা লাভের পূর্বে , মিত্রোভিকা ছিল কসোভোর একমাত্র সংগঠন, যা দেশটির আলবেনীয় ও সার্বীয় জাতিসত্তার মানুষদের মাঝে সৌহার্দ্য সৃষ্টিতে কাজ করেছে।

আলবেনীয় জাতিসত্তার ভালদেতে ইদ্রিজিকে ১৯৯৯ সালে কসোভোর মিত্রোভিকায় সার্বীয় বাহিনীর আগ্রাসন শুরু হলে বাস্তুচ্যুত হতে হয়েছিল। ভালদেতে ইদ্রিজি কসোভোর সার্বীয় জাতিসত্তার মানুষদের সহায়তা করে থাকেন বলে দেশটির আলবেনীয় জাতিগোষ্ঠীর দুষ্কৃতকারীর নিকট থেকে মৃত্যুর হুমকিও পেয়েছেন।

ভালদেতে ইদ্রিজি ২০১১ সালে কসোভোর সিভিকস প্লাটফর্মে এক্সিকিউটিভ ডিরেক্টর পদে যুক্ত হন। সিভিকস প্লাটফর্ম দেশটিতে সৌহার্দ্যপূর্ণ পরিবেশ সৃষ্টি করতে কাজ করে চলেছে।

## পুরস্কার
ভালদেতে ইদ্রিজি ২০০৮ সালে আন্তর্জাতিক সাহসী নারী পুরস্কার এবং ২০০৯ সালে সোরোপটিমিস্ট আন্তর্জাতিক শান্তি পুরস্কার লাভ করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৭৩-এ জন্ম
বিষয়শ্রেণী:আন্তর্জাতিক সাহসী নারী পুরস্কার প্রাপক
বিষয়শ্রেণী:সাহসিকতা পুরস্কার